Uđđâ muusik kišto 2025

Uđđâ muusik kišto 2025 (uán. UMK2025 teikkâ UMK25) lâi 14. kerdi, ko lávlumkišto uárnejui. Uđđâ muusik kištoost väljejui Suomâ ovdâsteijee ive 2025 Euroviisuid, moh uárnejuvvojii Baselist Sveeicist tondiet ko Sveeici ovdâsteijee Nemo vuoitij ive 2024 kišto. 

Kišto fiinaal uárnejui kuovâmáánu 8. peeivi 2025 Nokia Arenast Tamperest. Tegu ive 2024 meiddei ive 2025 kiišton kolgii uásálistiđ 7 artistid, mut uđđâivemáánu 22. peeivi Yleisradio tieđettij, ete One Morning Left ij uásálist kiišton sopâmušrikkomuš keežild. Erika Vikman finnij finalist 430 čyegisid suomâ-, eŋgâlâs- já saksakielâlii pitástis Ich komme já vuoitij ubâ kišto. Siämmáá ive vyesimáánust sun ovdâstij Suomâ ive 2025 Euroviisuin Baselist, Sveeicist.

 Sajadâh 
Ive 2024 Yle siirdij Uđđâ muusik kišto Tamperen Tuurkust, kost uárnejuvvojii iivij 2019, 2022 já 2023 kištoh. Tampere lâi nuuvt pyeri saje kiišton, ete meridui orniđ tobbeen meiddei ive 2025 kišto.

 Formaat 
 Jođetteijeeh já čielgejeijeeh 
Ive 2025 kišto jođetteijen láin syemmilâš lávloo Sanni já Yle toimâtteijee Jasmin Beloued.

Meid ive 2025 lâi máhđulâš čuávvuđ kišto Yle Areena já radio peht sehe orjâlâš- já anarâškielân. Linda Tammela čielgij orjâlâškielân já Heli Huovinen anarâškielân. Kišto puovtij čuávvuđ eres-uv kieláid, moi čielgejeijen lijjii Mikko Silvennoinen (suomâkielâ), Johan Lindroos já Eva Frantz (ruotâkielâ), Jaakko Oleander-Turja (eŋgâlâskielâ), Levan Tvaltvadze (ruošâkielâ) já Galyna Sergeyeva (ukrainakielâ). Seevvimkielâg čielgejeijen toimii Miguel Peltomaa (pitái seevvimtulkkum), Silva Belighti (syemmilâš seevvimkielâ) já Robin Hänninen (suomâruátálâš seevvimkielâ). Sii lasseen seevvimkielâg vuolgâttâs čielgijn Robin Hänninen já Ada Taalas.

 Rääđih 

 Aalmugijkoskâsiih rääđih 
Suomâ ovdâsteijee ive 2025 Euroviisui finalist väljejii aalmugijkoskâsiih rääđih čiččâm enâmist: Armenia, Espanja, Ukraina, Luxemburg, Slovenia, Ovtâstum kunâgâskodde já Ruotâ. Rääđijesâneh lijjii: 

 Staatâ Rääđijeessân  Baby Lasagna  Jesse Wijnans  Silvester Belt   Alessandra Busignani  Luis Mesa  Tommy Cash  Mélanie Freymond

 Ovdil fiinaal 
Occeeh vuolgâttii pitáidis porgemáánu 19.–25. peeivi 2024. Ive 2025 kiišton vuolgâttuvvojii eenâb pitáh ko kuássin ovdil, ohtsis 485. Tain Yle valjim áámmáträäđi já vittâ kuldâleijeerääđi väljejii 7 pittád finalân. Rääđi almostitij finalistij noomâid uđđâivemáánu 8. peeivi 2025: Neea River, Nelli Matula, Costee, Viivi, One Morning Left, Goldielocks já Erika Vikman. Finalistij pitáh já tai videoh almostuvvii jyehi argâpeeivi Uđđâ muusik kišto jieijâs YouTube-kanavast já Yle Areenast uđđâivemáánu 9. peeivi rääjist ohtâ häävild.

 Artist Pittá Kielâ Laavlârähteeh Neea River Nightmares eŋgâlâskielâ Neea Jokinen, Ilkka Wirtanen já Petri Alanko Nelli Matula Hitaammin hautaan suomâkielâ Antti Riihimäki, Kaisa Korhonen já Nelli Matula Costee Sekaisin suomâkielâ Jussi Tiainen, Teemu Javanainen já Tomi Tamminen Viivi Aina suomâkielâ sannim já nuottim: Antti Riihimäki, Emma Johansson, Joonas Keronen já Viivi Korhonen; sannim: Lauri Halavaara One Morning Left Puppy eŋgâlâskielâ Johannes Naukkarinen, Saku Ahola, Mika Lahti, Leevi Luoto já Juuso Turkki Goldielocks Made Of eŋgâlâskielâ Ella Bine, Lauri Mäntynen já Topi Kilpinen Erika Vikman Ich komme suomâ-, eŋgâlâs- já saksakielâ Christel Roosberg já Jori Roosberg



Uđđâivemáánu 22. peeivi Yleisradio tieđettij, ete One Morning Left ij uásálist kiišton sopâmušrikkomuš keežild. Toos lasseen muusikjuávhu kistovideo meddâlistui YouTubest.

 Fiinaal 
Fiinaal uárnejui kuovâmáánu 8. peeivi 2025 Nokia Arenast Tamperest. Finnpanel mield vuolgâttâs Yle TV1:st keččii koskâmiärálávt paijeel 1,48 miljovn olmožid.

Finalist artisteh lávdástii čuávuváá oornigist:

 Nr. Artist Pittá 1 Costee Sekaisin 2 Neea River Nightmares 3 Goldielocks Made Of 4 Viivi Aina 5 Nelli Matula Hitaammin hautaan 6 Erika Vikman Ich komme

 Jienâstem 
+ Čuággáh aalmugijkoskâsijn raađijn Nr. Artist Pittá        Ohtsis 1 Costee Sekaisin 6 10 6 4 6 6 2 40 2 Neea River Nightmares 8 4 2 2 2 2 4 24 3 Goldielocks Made Of 10 12 12 10 12 10 8 74 4 Viivi Aina 2 8 4 6 4 4 10 38 5 Nelli Matula Hitaammin hautaan 4 2 10 12 8 8 10 50 6 Erika Vikman Ich komme 12 6 8 8 10 12 12 68

+ Čuággáh aalmugjienâstmist Nr. Artist PittáJienahProoseentČuággáh 1 Costee Sekaisin 16 700 4,9 % 43 2 Neea River Nightmares 23 302 6,8 % 60 3 Goldielocks Made Of 88 937 26,0 % 229 4 Viivi Aina 38 837 11,3 % 100 5 Nelli Matula Hitaammin hautaan 34 177 10,0 % 88 6 Erika Vikman Ich komme 140 590 41,0 % 362

Ive 2025 kištoost jienah lijjii ohtsis 342 543, mii lâi eenâb ko kuássin ovdil. Tain 274 004 pottii heiviittâs peht, já 68 539 puhelimáin já tekstâviestáin. Jienâstem heiviittâs peht lâi nuuvtá. Jienâstem puhelimáin já tekstâviestáin vist ij lamaš nuuvtá, já tast finnejum ruttâ skeŋkkejui MIELÂ rsân.

 Kišto loppâpuáđus 
Aalmugijkoskâsij raađij adelem jienah já aalmugjienah reknistuvvojii oohtân nuuvt ete aalmugjienâi tiädduárvu lâi 75 % já aalmugijkoskâsij raađij jienâi 25 %. Ovdebáá kištoost spiekâstmáin jienâstem lâi áávus tállán njuálguvuolgâttâs aalgâ rääjist. Erika Vikman finnij finalist 68 čyegisid aalmugijkoskâsijn raađijn já 362 čyegisid aalmugjienâstmist ađai ohtsis 430 čyegisid já te vuoitij ubâ kišto.

 Nr. Artist Pittá Čuággáhaalmugijkoskâsijn raađijn Čuággáhaalmugjienâstmist Ohtsis Saje 1 Costee Sekaisin 40 43 83 6 2 Neea River Nightmares 24 60 84 5 3 Goldielocks Made Of 74 229 303 2 4 Viivi Aina 38 100 138 3 5 Nelli Matula Hitaammin hautaan 50 88 138 4 6 Erika Vikman Ich komme 68 362 430 1

 Fáádást eres soojijn 
 Fiinaal anarâškielân já orjâlâškielân Yle Areenast

 Käldeeh 

*